**Rainbow Reykjavik: Islannin kuumin HLBT-festivaali**

**Rainbow Reykjavik on uusi HLBT-festivaali, jonka tarkoituksena on tutustuttaa kansainvälinen homoyhteisö Islannin luonnonihmeisiin ja kuumaan yöelämään.**

Festivaalivieraat pääsevät nauttimaan elämyksistä kaikilla aisteillaan esimerkiksi tutustumalla upeisiin maisemiin, kulttuuriin, hyvään musiikkiin, herkulliseen ruokaan ja huvielämään.

Rainbow Reykjavikin kohokohtina ovat tutustuminen vertaansa vailla oleviin geysireihin, vesiputouksiin ja muuhun luontoon, rentoutuminen maailmankuulun Blue Lagoonin turkooseissa geotermisissä vesissä, revontulien tarkkailu (säiden salliessa), ruokailut huippuluokan ravintoloissa, juhliminen gay-klubeilla, upeaa live-musiikkia sekä retki Reykjavikin tunnettuun penismuseoon.

Islannin johtava lentoyhtiö [Icelandair](http://www.icelandair.fi/offers-and-bookings/book-packages/package/item599060/rainbow_reykjavik_2013/) ja Islannin ainoa HLBT-asiakkaisiin erikoistunut matkanjärjestäjä Pink Iceland tarjoavat yhdessä pakettimatkan, johon sisältyvät edellä mainitun ohjelman lisäksi edestakaiset lennot Helsingistä Islantiin, luksusmajoitus ja paljon muuta.

Islanti on seksuaalivähemmistöjen oikeuksien edelläkävijämaa. Vuonna 2012 seksuaalivähemmistöt saivat Islannissa kaikki samat oikeudet lain edessä kuin heidän heteroseksuaaliset kanssasisarensa ja -veljensäkin. Avioliiton suhteen tasa-arvo saavutettiin jo vuonna 2010, ja transseksuaalien oikeudet takaava lakiesitys hyväksyttiin 27. kesäkuuta 2012. Reykjavik on aidosti lämminhenkinen kaupunki, jossa yhdistyvät toisiinsa kauniit, historialliset rakennukset ja kosmopoliittinen elämäntyyli.

Rainbow Reykjavik järjestetään 31. tammikuuta – 3. helmikuuta 2013, ja sen oheistapahtumia on tarjolla 29. tammikuuta – 5. helmikuuta.

Saat lisätietoja Rainbow Reykjavikista osoitteesta [http://www.icelandair.fi/offers-and-bookings/book-packages/package/item599060/rainbow\_reykjavik\_2013/.](http://www.icelandair.fi/offers-and-bookings/book-packages/package/item599060/rainbow_reykjavik_2013/)